**สรุปปัญหา/ข้อเสนอแนะการดำเนินงาน**

 **ปีงบประมาณ 2556**

**1. โครงการจัดการศึกษานอกระบบระดับการศึกษาขั้นพื้นฐาน**

**ปัญหาและอุปสรรค**

 1 หลักสูตรมีรายวิชาที่ให้นักศึกษาลงทะเบียนเรียนมากในแต่ละภาคเรียน

2 ครูไม่มีวุฒิการศึกษาตามรายวิชาหลัก เช่น คณิตศาสตร์ ภาษาอังกฤษ เป็นต้น

 3 ครูไม่ได้รับการพัฒนาเพื่อให้มีศักยภาพในการจัดการเรียนการสอนที่ใช้เทคโนโลยี

 4 มีกิจกรรมมาก การพบกลุ่มน้อยเกินไป

5 มีการทำวิจัยในชั้นเรียนไม่ครอบคลุมสภาพปัญหา

 6 แหล่งเรียนรู้ด้านเทคโนโลยีสารสนเทศยังมีไม่ครบทุก กศน.ตำบล

7 การสอบปลายภาค ข้อสอบควรให้ครูผู้สอนมีส่วนร่วมในการออกข้อสอบ

8 นักศึกษาขาดสอบเป็นจำนวนมากส่งผลให้ผู้สำเร็จการศึกษาไม่ได้ตามเกณฑ์ที่

 กำหนด

9 ผลสัมฤทธิ์ทางการเรียน (N-net) ต้องพัฒนาทุกระดับ

 **ข้อเสนอแนะแนวทางการดำเนินงานต่อไป**

1 ปรับหลักสูตรให้มีรายวิชาที่ให้นักศึกษาลงทะเบียนเรียนเหมาะสมตามศักยภาพของ

ผู้เรียน ในแต่ละภาคเรียน

 2 ประชาสัมพันธ์ให้นักศึกษาเข้าสอบให้มากขึ้น ส่งผลให้ผู้สำเร็จการศึกษาเป็นไปตามเกณฑ์ที่กำหนด

 3 พัฒนาแหล่งเรียนรู้ด้านเทคโนโลยีสารสนเทศให้ครบทุก กศน.ตำบล

 4 ประชาสัมพันธ์ให้ประชาชนทั่วไป และนักศึกษา เข้าใจหลักสูตรการศึกษานอกระบบระดับการศึกษาขั้นพื้นฐาน พุทธศักราช 2551

 5 พัฒนาครูอย่างต่อเนื่อง

 7 จัดสอนเสริมรายวิชาหลักอย่างต่อเนื่อง เช่น คณิตศาสตร์ ภาษาอังกฤษ วิทยาศาสตร์ เป็นต้น

 8 พัฒนา กศน.ตำบลให้เป็นแหล่งการเรียนรู้ สถานที่จัดกิจกรรมในชุมชนที่มีประสิทธิภาพ เกิดความภาคภูมิใจ ทั้งครู และผู้เรียน ตามมาตรฐาน กศน.ตำบล

 9 กระตุ้นให้นักศึกษาเห็นความสำคัญของการอ่านหนังสือแบบเรียน การศึกษาค้นคว้าด้วยตนเองจากสื่อเทคโนโลยีต่าง ๆ เช่น อินเทอร์เน็ต ซีดี วีซีดี เป็นต้น เพื่อให้มีผลสัมฤทธิ์ทางการเรียน ดีขึ้น

 10 ส่งเสริม สนับสนุน ให้ครูจัดทำวิจัยในชั้นเรียน เพื่อแก้ปัญหาของนักศึกษา ได้อย่างตรงประเด็น

 11 พัฒนาครูเพื่อให้มีศักยภาพในการจัดการเรียนการสอนที่ใช้เทคโนโลยีที่เหมาะสมกับความเปลี่ยนแปลง

**2. โครงการส่งเสริมการรู้หนังสือให้อ่านออกเขียนได้**

 **ปัญหา อุปสรรค**

1. นักศึกษาที่ไม่สามารถอ่านออกเขียนได้เริ่มมีอายุในระหว่าง 15-39 ปีมีจำนวนเพิ่มขึ้น

 2. นักศึกษาส่วนใหญ่เป็นผู้ต้องขัง

 3. แรงงานต่างด้าวมีจำนวนเข้ารับบริการในโครงการส่งเสริมการรู้หนังสือให้อ่านออกเขียนได้มีจำนวนเพิ่มขึ้น

 4. ขาดสื่อที่เหมาะสมและเพียงพอ

**3. โครงการจัดการศึกษาต่อเนื่อง**

 **ปัญหาและอุปสรรค**

 1 ขาดวัสดุที่เอื้อต่อการเรียนรู้

 2 การพัฒนาหลักสูตรท้องถิ่น ยังไม่เอื้อกับกลุ่มเป้าหมาย และความต้องการของสถานประกอบการ

 3 วิทยากรไม่มีความเข้าใจในการประเมินผลการจัดกิจกรรมของผู้เรียน

 4 วิทยากรมีความรู้ความสามารถในวิชาที่สอนแต่ขาดทักษะ เทคนิค ในการถ่ายทอดความรู้

5 การเดินทางของวิทยากรไม่สะดวกเนื่องจากระยะทางไกล และไม่มีพาหนะเดินทางเป็นของตนเองทำให้ต้องเสียค่าใช้จ่ายในการเดินทางเป็นจำนวนมาก

6 การจัดสรรงบประมาณล่าช้า ทำให้เกิดความเร่งรีบในการจัดกิจกรรมเพื่อให้ทันกับการเบิกจ่ายในปลายปีงบประมาณ

 **ข้อเสนอแนะ/แนวทางการดำเนินงานต่อไป**

1 ผู้เรียนควรแสวงหาความรู้เพิ่มเติมจากแหล่งเรียนรู้ อินเตอร์เน็ต

2 ควรเพิ่มเติมเนื้อหาสาระเกี่ยวกับช่องทางการประกอบอาชีพ การประชาสัมพันธ์ และบรรจุภัณฑ์

3 ควรจัดอบรมให้ความรู้เรื่องเทคนิคในการถ่ายทอดความรู้ การเป็นวิทยากรสอนหลักสูตรอาชีพ

4 ครูควรจัดหาวิทยากรที่มีความรู้ตรงกับหลักสูตร ที่มีภูมิลำเนาในพื้นที่อำเภอและพื้นที่ใกล้เคียง

**4. โครงการส่งเสริมรักการอ่านและการเรียนรู้ตามอัธยาศัย**

**ปัญหาและอุปสรรค**

1 ไม่ได้รับการจัดสรรงบประมาณซื้อวัสดุ อุปกรณ์ในการจัดกิจกรรรม

2. ตู้/ชั้นหนังสือไม่เพียงพอ ในการจัดเก็บหนังสือพิมพ์และนิตยสารล่วงเวลา ซึ่งมีปริมาณเพิ่มขึ้นทุกวันและเห็นว่าสมควรเก็บหนังสือพิมพ์และนิตยสารล่วงเวลาเหล่านี้อย่างน้อย ๑ ปี เพื่อเป็นประโยชน์ในการอ่าน/หาข่าว/ข้อมูลย้อนหลัง

 3 การจัดส่งหนังสือพิมพ์และนิตยสารไปยังที่ตั้งบ้านหนังสืออัจฉริยะล่าช้า (1-2 วัน) เนื่องจากระยะทางไกลและขาดการบริหารจัดการในการจัดส่งหนังสือพิมพ์และนิตยสาร

 **ข้อเสนอแนะ**

1. สำนักงาน กศน. ควรมีการจัดสรรเงินงบประมาณให้ห้องสมุดประชาชน ในการจัดกิจกรรมส่งเสริมการอ่านซึ่งจะเป็นการให้ความสำคัญต่อการจัดการศึกษาตามอัธยาศัยอย่างแท้จริง

2. ควรมีการจัดหาหนังสือ/สื่อที่หลากหลายเหมาะสมกับทุกเพศทุกวัย

 3. ควรจัดให้มีบริการคอมพิวเตอร์/สัญญาณอินเทอร์เน็ตให้บริการ

 6.4 ควรพิจารณาให้แต่ละตำบลสามารถบริหารจัดการ จัดซื้อหนังสือพิมพ์และนิตยสารจากร้านในพื้นที่ได้ เพื่อความสะดวกในการรับ-ส่งไปยังบ้านหนังสืออัจฉริยะ

**5. โครงการการพัฒนาศักยภาพบุคลากร**

**ปัญหาและอุปสรรค**

1 ไม่ได้รับการจัดสรรงบประมาณเฉพาะ สำหรับการพัฒนาบุคลากร

2 บุคลากรขาดความรู้เรื่องการสรุปผลการดำเนินเชิงสถิติและการนำเสนองาน

ข้อเสนอแนะ

1. จัดและส่งเสริมให้มีการจัดการศึกษาเพื่อพัฒนาอาชีพอย่างครบวงจร

2. จัดหาวัสดุ อุปกรณ์ให้มากขึ้นและเพียงพอ

3. จัดการพัฒนาครู กศน. และครูผู้สอนวิชาชีพให้มีความรู้ ความสามารถในการจัดการเรียนการสอนโดยเน้นผู้เรียนเป็นสำคัญอย่างต่อเนื่อง

 **4.** สำนักงาน กศน. ควรมีการจัดสรรเงินงบประมาณในการพัฒนาบุคลากรอย่างต่อเนื่อง